作者:史九散人
標題:老莊週一枕胡蝶夢・么篇
內容:妙體態人多美，細腰肢舞更宜，多少人趨赴嬌姿。他蜜又調成，花又得濟。有禮數知王法，甜口兒不虛脾。因為我來於此，為誰人忙甚的？(又一女子把畫上)(雲)秦晉交歡皆為詐，榮華一筆都勾罷。龍爭虎鬥是非場，圖成四幅丹青畫。(生雲)又教我戒甚麼？(旦雲)戒氣。德重施仁唐虞治，誰強誰弱不都濟。要入長生不死鄉，休爭三寸元陽氣。(生雲)敢問大姐甚麼名字？(旦雲)牡丹盈檻花開徹，兩翅濃香慣風月。飛入君家夢裡來，妾身本是花間蝶。(末雲)先生作白鬍蝶詩。(生雲)銀為須翅玉為衣，任意春風不解肥。桃李上林無分到，可憐只傍菜花飛。(末唱)。